58                          Illustrative Extracts                      PART

et Lunam ; reliquos ne fama quidem acceperunt. Vita omnis
in venationibus atque in studiis rei militaris consistit; ab
parvulis labor! ac duritiei student......

Ib. c. 22. Agriculturae non student ; majorque pars eorum
victus in lacte, caseo, carne consistit^ neque quisquam agri
modum certum aut fines habet proprios ; sed magistratus ac
principes in annos singulos gentibus cognationibusque homi-
num qui una coierunt, quantum et quo loco visum est agri
attribuunt atque anno post alio transire cogunt. Ejus rei
multas afferunt causas : ne assidua consuetudine capti studium
belli gerendi agricultura commutent ; ne latos fines parare
studeant, potentioresque humiliores possessionibus expellant;
ne accuratius ad frigora atque aestus vitandos aedificent; ne
qua oriatur pecuniae cupiditas, qua ex re factiones dissen-
sionesque nascuntur ; ut animi aequitate plebem cpntineant,
cum suas quisque opes cum potentissimis aequari videat.

Ib. c. 23. Civitatibus maxima laus est, quam latissime
circum se vastatis finibus solitudines habere. Hoc proprium
virtutis existimant, expulsos agris finitimos cedere, neque
quemquam prope audere consistere : simul hoc se fore tutiores
arbitrantur, repentinae incursionis timore sublato. Cum bel-
lum civitas aut illatum defendit aut infert, magistratus qui ei
bello praesint,utvitae necisque habeant potestatem, deliguntur.
In pace nullus est communis magistratus, sed principes regio-
num atque pagorum inter suos jus dicunt, controversiasque
minuunt. Latrocinia nullam habent infamiam, quae extra
fines cujusque civitatis fiunt : atque ea juventutis exercendae
ac desidiae minuendae causa fieri praedicant. Atque ubi quis
ex principibus in concilio se dixit ducem fore, qui sequi velint
profiteantur, consurgunt ii qui et causam et hominem probant,
suumque auxilium pollicentur, atque ab multitudine collau-
dantur ; qui ex his secuti non sunt in desertorum ac prodi-
torum numero ducuntur ; omniumque his rerum postea fides
derogatur. Hospites violare fas non putant; qui quaque de
causa ad eos venerunt, ab injuria prohibent, sanctosque
habent: hisque omnium domus patent, victusque communi-
catur.

Lib. IV. c. i. Sueborum gens est longe maxima et bellico-
sissima Germanorum omnium: hi centum pagos habere
dicuntur ex quibus quotannis singfula milia armatorum,bellandi
causa, ex finibus educunt ; reliqui qui domi manserunt se atque
illos alunt. Hi rursus invicem anno post in armis sunt, illi domi